17 वोट के लिए माउंट आबू और उदयपुर में जबर्दस्त बाड़ाबंदी
राजस्थानक्रिकेट एसोसिएशन (आरसीए) के चुनाव में ललित मोदी के बेटे रुचिर माेदी के उतरने की चर्चा के चलते पहली बार भीलवाड़ा मेें जिला क्रिकेट संघ (डीसीए) का चुनाव भी राजनीति का अखाड़ा बन गया है। डीसीए में केवल 17 मतदाता हैं। पहला मौका है जब इन मतदाताओं की भीलवाड़ा, माउंट आबू उदयपुर में बाड़ाबंदी की गई है। सोमवार को नरेंद्र ओझा के नामांकन वापस लेने के बाद अब अध्यक्ष पद के लिए सीधा मुकाबला होगा। मंगलवार को मतदान के बाद नतीजा सामने आएगा।
अध्यक्ष पद पर पूर्व केंद्रीय मंत्री डॉॅ. सीपी जोशी खेमे से यूआईटी के पूर्व चेयरमैन रामपाल शर्मा और आरसीए के अध्यक्ष ललित मोदी (आईपीएल के पूर्व चेयरमैन) खेमे से डीसीए के निवर्तमान जिलाध्यक्ष केके शर्मा के बीच सीधी टक्कर होनी है। अगले दो-तीन महीने में आरसीए के चुनाव प्रस्तावित हैं। यही कारण कि ललित मोदी लंदन से लगातार अपने खेमे के लोगों के संपर्क में हैं। सोमवार को भी उनकी यहां डीसीए की राजनीति से जुड़े कई लोगों से बात हुई। भाजपा के तीन स्थानीय नेता भी डीसीए के चुनाव में अचानक सक्रिय हो गए। खेमे बंदी होने के कारण डीसीए के इतिहास में पहली बार मतदान हो रहा है।
17 में से 12 वोट साथ होने का दावा
आरसीएमें कार्यकारी सचिव सहित अन्य पदों पर रहे हैं। डीसीए के निवर्तमान अध्यक्ष हैं। यंग इलेवन क्रिकेट क्लब भीलवाड़ा के सचिव हैं इसलिए डीसीए चुनाव में वोट डालने का अधिकार है। सचिव के लिए नामांकन दाखिल करने वाले महेंद्र नाहर भी इसी क्लब के बताए जाते हैं। शर्मा खेमा खुद के पास 17 में से 12 वोट होने का दावा कर रहा है।
क्याकहते हैं : मैंनेआईपीएल कराने के लिए खुखाड़िया स्टेडियम के डेवलपमेंट का प्लान बनाया था। रामपाल शर्मा ने यूआईटी का चेयरमैन रहते हुए उसे निरस्त कर दिया। अध्यक्ष बनकर क्रिकेट को आगे बढ़ाऊंगा।
खुदवोट नहीं दे सकेंगे, बहुमत का दावा
अभीमाणिक्य नगर क्रिकेट क्लब के अध्यक्ष और डीसीए के निवर्तमान सचिव हैं। अध्यक्ष होने के कारण डीसीए के चुनाव में वोट नहीं दे सकेंगे। पिछली बार आरसीए के अध्यक्ष पद का भी चुनाव लड़े थे। यूआईटी के पूर्व चेयरमैन और मांडल विधानसभा का चुनाव लड़ चुके हैं। इनका खेमा खुद के पास पूर्ण बहुमत होने का दावा कर रहा है।
क्याकहते हैं: जोगलत लोग क्रिकेट में गए हैं उनको बाहर निकालेंगे। यूआईटी चेयरमैन रहते हुए सुखाड़िया स्टेडियम में कई काम करवाए। अध्यक्ष बनकर यहां के खिलाड़ियों और क्रिकेट को आगे बढ़ाएंगे।
महेंद्र नाहर निर्विराेध सचिव चुने गए
निर्वाचनअधिकारी रुस्तमअली शेख ने बताया कि सोमवार को कई प्रत्याशियों ने नामांकन वापस ले लिए। 18 पदों पर निर्विरोध निर्वाचन तय हो गया है। कुल 21 पदों में से केवल अध्यक्ष, आर्गेनाइजिंग सेक्रेट्री मीडिया मैनेजर पद के लिए ही मंगलवार को चुनाव होंगे। सचिव के लिए महेंद्र नाहर सहित 18 पदों पर निर्विरोध निर्वाचन की घोषणा मंगलवार को होगी। अध्यक्ष के लिए केके शर्मा रामपाल शर्मा, आर्गेनाइजिंग सेक्रेट्री के लिए महेश शर्मा नवनीत ओझा और मीडिया मैनेजर के लिए हीरालाल रैगर मनीष ओझा के बीच मुकाबला है। चित्तौड़गढ़ रोड स्थित एक होटल में मंगलवार को सबसे पहले डीसीए की एजीएम होगी। राजस्थान राज्य क्रीड़ा परिषद ने डीसीए चुनाव में पर्यवेक्षक के लिए जिला खेलकूद प्रशिक्षण केंद्र प्रभारी ओमप्रकाश गुर्जर और राजस्थान क्रिकेट संघ ने विनोद सहारण को पर्यवेक्षक लगाया है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva